LidanRubinov/Halacha-QA huggingface dataset:
שאלה: עליית לוי במכנסיים קצרים: הרב כתב שניתן להעלות כהן לספר תורה גם אם הוא לובש מכנסיים קצרים לאור חשיבות מצוות וקדשתו. האם תשובת הרב תשתנה במקרה שלוי לובש מכנסיים קצרים (בהנחה שאין לוי אחר והדבר כרוך באי נעימות)? השאלה נשאלה בהמשך לשאלה "עלייה לתורה במנחה של שבת "
תשובה: תלוי באיזה ציבור מדובר. בקיבוץ זה ר. בעיר או בישיבה, בדר כלל זה נראה זילזול.
שאלה: מתי מתחיל הזמן בתורה : לפי מה שלמדתי בספר בראשית היום והלילה נבראו ביום הרביעי, הרי שלפני כן לא היה מושג של זמן אם כך היאך אומרים שהתורה קדמה לעולם תתקע"ד דורות ושראש השנה הוא יום בריאת אדם הראשון?
תשובה: : המושג של דורות מתפרש לא כדור פיזי וכפי שאנו מכירים בעולם הזה. הכוונה בדור שזהו פרק זמן שבו יש אופי שמייחד את התקופה הזאת. בנוגע לבריאת האדם לא הבנתי את שאלתך.
שאלה: פרנסה של אישה: האם יש הלכה שאומרת שאישה שמרוויחה כסף או קבלה מתנה ירושה שייך לבעל?
תשובה: בשולחן ערוך אבן העזר סימן סט מונה השו"ע את החיובים ההדדיים בין איש לאישתו. הבעל מתחייב לאשתו בעשרה דברים וזוכה בארבעה. אין כאן המקום לפרט כיצד איזנו חכמים בין הזכויות והחובות של בני הזוג אך באופן כללי אפשר לומר שהבעל זוכה ברווחי מלאכת אשתו במלאכות שהיא חייבת לעשות. במלאכות אחרות יש להאריך ולפרט ואין כאן המקום. ביחס למתנה או ירושה המגיעה לאשה לאחר נישואיהם, הדין הוא שהבעל זוכה בפירות נכסים אלו, כלומר, ברווח שמעבר לקרן. הקרן שייכת לאשה. הרב מיכאל יומטוביאן
שאלה: צום כיפור למעוברת: עבור מעוברת בחודש 4-5 רופא המליץ על שתיה במהלך הצום ואם מגיעה למצב של הקאות אז גם על אכילת לחם. מבקשים ברשותכם לשאול 2 שאלות: 1. איזו כמות ניתן לשתות בפעם אחת וכמה זמן יש לחכות בין טעימה לטעימה? 2.אם יהיה צורך באכילה, מה כמות הלחם בפעם אחת ומה הפרש הזמנים בין כל אכילה? מראש חתימה טובה
תשובה: אם אין לך סיכון בהריון, רצוי להתחיל את הצום. אם את מרגישה איזה שהיא חולשה את יכולה לשתות לשיעורים ובוודאי אם יש הקאות. אם את מגיעה לצורך לאכול, גם את האוכל יש לאכול לשיעורים. שיעורים: אוכל - שיעור אוכל הוא נפח של שלושים סמ"ק. ניתן למדוד על ידי הכנסת מים בשיעור זה לכוס ולסמן בקו את גובה המים. אוכל עד גובה זה מותר לאכול. יש להכניס את האוכל ללא רווחים אולם אין לדחוס ממש. שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. שתיה ואוכל אינם מצטרפים וניתן לאכול ולשתות יחד. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור. הרב חיים כץ
שאלה: דין אתרוג שגדל בגינה של דירה שכורה: לכבוד הרב, אנו גרים בדירה שכורה, ומעלינו גר בעל הבית. בשטח הדירה שלנו קיימת גינה ומסוכם שהטיפול בה הוא באחריותנו. ז"א, השקיה, גינון וכו. בגינה ישנו עץ אתרוגים. רציתי לדעת מה דין האתרוגים הללו, האם הם שייכים לנו ואנו יכולים לעשות בהם כרצוננו, או שהם שייכים לבעל הבית והוא יכול לקחתם. מראש.
תשובה: מה מוגדר בחוזה השכירות? האם מוגדר שהגינה אינה מושכרת לכם? בכל אופן, אם לא כתוב כך נראה לפי השאלה שהגינה מושכרת לכם, ולכן העץ שייך לכם במשך תקופת השכירות, ועל זה נאמר שכירות ממכר ליומא, כלומר שכירות היא כמכירה גמורה לזמן. הרב ניר אביב
שאלה: אנטיביוטיקה אוגמנטין בצום: ביום כיפור זה יהיה יום רביעי לאנטיביוטיקה מה לעשות כיצד לקחת?
תשובה: יש לקחת ללא מים. הרב חיים כץ
שאלה: החזרת חוב ישן: הרב! מזה כשנתיים אני חייבת כסף לשני אנשים מסויימים שכבר אמרתי להם מזמן שאשלח להם את הכסף בדואר אך עוד לא עשיתי זאת. (לאחד מהם חייבת 90 ש"ח, ולשני 345) אני לא בקשר עם אותם אנשים היום אך רוצה לשלוח להם בדואר את הסכום. האם לשלוח להם את אותו סכום שאני חייבת או שמאחר ועברו שנתיים עליי להעלות את הסכום ואם כן בכמה?
תשובה: : לא להעלות את הסכום אלא לשלוח את הסכום ולבקש התנצלות על האיחור.
שאלה: כשרות : אשמח לדעת האם יש חשש תולעים בפרי : " תותי גוג י", המיובא לארץ מהרי ההימליה. נראה כמו צימוקים קטנים אדומים וקשים. אם כן, אשמח לדעת איך ניתן לבודקו.
תשובה: וברכת ד' התותים הללו יש להשרותם במים חמים לפני השמוש, ולראות האם צפים חרקים במים. מועדים לשמחה הרב יהודה הלוי עמיחי
שאלה: ההבדל ביו ברכות שאומרים על וברכות שאומרים ל: מהו ההבדל בין ברכות שאומרים "על", כמו על נטילת ידים, וברכות שאומרים "ל", כמו להדליק נר. מה משמעות ההבדל?
תשובה: וברכת ד' כבר נכתב על כך באנצקלופדיה תלמודית כרך ד, ברכת המצוות, טור תקלב, שם יש סיכום כל השיטות. בעיקרון "ל" משמעותה על ידי המברך, "על" היא ברכה כללית, שבה אפשר לשלוח שליח לעשות. ויש בה אריכות גדולה בין הפוסקים. חג שמח הרב יהודה הלוי עמיחי מכון התורה והארץ כפר דרום אשקלון
שאלה: לצחצח שיניים ביום כיפור: האם מותר לרחוץ שיניים ביום הכיפורים?
תשובה: אסור.
שאלה: שמן לשיער בשבת: ידוע לי שאסור לשים קרם על השיער בשבת על מנת לעצב אותו ופעם חברה אמרה לי שמותר לשים שמן במקום. אך אם אני שמה את השמן על השיער כדי ליישר אותו, לייצב אותו וכדי שלא יהיה נפוח, זה מותר?
תשובה: בשמן אין בעייה, והוא מותר בשבת.
שאלה: צום יום הכיפורים-דחוף: אם יש לבתי חום,כאבי גרון וצינון ביום הכיפורים.האם מותר לה לשתות מים שלוקחת כדור לעזרה כי בלי זה איננה יכולה לבלוע כדור(מרסקת אותו) או בכללי יהיה מותר לה לשתות מים כדי למנוע התייבשות? הרי שצינון כבד מאוד מייבש את הגוף.
תשובה: תשאל רופא אם היא יכולה לצום או שחייבת לשתות. אם כן, שתשתה לשיעורים. תרופה שממוסמת במים היא יכולה לבלוע. ואם היא שותה לשיעורין עדיף שזה יהיה בזמן של שיעור המים. שיעורים: שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי הכמות הזו זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור. הרב חיים כץ
שאלה: חיקוי קול של ראש הישיבה התיכונית: האם ניתן לחקות את קולו של ראש הישיבה בצחוק אם ידוע שפעם אחת הוא ביקש מתלמיד שיעשה זאת? לא בטוח שהייתי עושה את זה לידו, למרות שפעם אחת הוא שמע אותי ולא אמר כלום.
תשובה: אני חושב שאסור.
שאלה: לספר על מישהו - לשון הרע?: לרב חברה רצתה להכיר לי משהו ואזהיא אמרה לי שיש לו אח שהוא פחות חזק מהבחור שהיא רוצה להכיר לי, ובנוסף היא התייעצה איתי ואמרה לי שהיא מתלבטת למי להכיר את הבחור לי או לאחותי ואז היא שאלה אותי האם אחותי היא פחות חזקה ממני ואז אמרתי לה לא ששתינו אותו דבר, האם השיחה יש בה לשון הרע?
תשובה: כיון שמטרת השיחה היא לתועלת אין בה משום לשה"ר.
שאלה: ריבית בהחזרת חוב לא ידוע: קניתי מוצר בהקפה לאחר זמן כשרציתי לשלם שכחתי מה בדיוק קניתי ובאיזה סכום אז הבאתי סכום גדול יותר שיכסה את החוב כדי להמנע מגזל. כדי להמנע גם מאיסור ריבית התכוונתי שהסכום העודף יהיה תרומה למוכרת, האם עדיין זה נחשב איסור ריבית? האם שייכת כוונה? וכן האם ניתן לנהוג כך כאשר הלווה המלווה לא זוכרים את סכום החוב?
תשובה: הדרך שנהגת בה היא נראית הדרך הנכונה והיחידה שאפשר להשתמש בה ולהינצל גם מאיסור גזל וגם מאיסור ריבית.
שאלה: נישואי יהודי לגויה: לפני כחמש עשרה שנה נשא גיסי לאישה גויה. זאת לאחר 7 שנים בהן היה נתק עם המשפחה. נתק קשה כל כך עד כדי כך שכאשר חמי (אביו ואבי בעלי)נפטר- הוא לא ישב עליו שבעה. לאחר שנים רבות של כאב לב בעיקר לחמותי- אם שני הבנים, נוצר קשר מצידו וכעת היא בקשר מועט עימו. נולדו לו בינתיים שני בנים אשר כיום בני 13 ו 11 וגרים בארץ וקיבלו אזרחות ישראלית ולומדים בבי"ס יהודי חילוני בתל אביב. בין האחים כמעט ואין קשר, למרות שגיסי מדי פעם (אחת לכמה שנים) מנסה ליצור קשר. אך בעלי מסרב בשל הגויה. והילדים הגויים. כעת הם התגרשו והוא עזב את הארץ. מסתבר שלאם חבר גוי צרפתי והיא רוצה לעזוב את הארץ. עכשיו הוא פנה אלינו בבקשה שניצור קשר עם הילדים, נתקרב אליהם ונהיה להם למשפחה כי הם בודדים מאוד. הוא מקווה שאולי כשיגיעו לצבא הם יתגיירו. אך בינתיים רוצה שנהיה חלק מחייהם, ודרכנו יהיה להם קשר ליהדות. אנו משפחה שומרת תורה ומצוות ויש לנו עשרה ילדים. הוא רוצה שגם ילידים אשר לכאורה הינם "בני דודים" יהיה קשר. אני באה ממשפחת גרים ומכירה היטב את כאב הלב העצום הנובע מקרע במשפחה בשל דתות שונות. מעולם לא ראיתי את סבי וסבתי וכאבתי את סבלה של אימי על הניתוק המוחלט מהם. כעת אני מרגישה חצויה בין סירובו העיקש של בעלי לשום סוג של קשר עימהם. לבין נפשי שיוצאת אל הנשמות האומללות הללו, ואל גיסי האובד. מה עושים? מה דעת ההלכה? מה מוסרי לעשות במקרה כזה?
תשובה: אם יש סבירות מסוימת שהילדים יתגיירו גרות אמיתית, יש מקום לקרב אותם ויש בזה מצות חסד בגלל מצבם.
שאלה: כהן שלא צם: האם כהן שלא צם עקב חום וחולי שרוצה ללכת בכל זאת לבית הכנסת האם מותר לא לעלות לתורה ולברכת כוהנים או לא?
תשובה: ביום כיפור הבא עלינו לטובה השנה, אתה יכול לעלות לתורה הן בשחרית והן במנחה. גם לברכת כהנים אתה יכול לעלות. הרב חיים כץ
שאלה: איזה חסד עדיף לעשות: אני רוצה להקדיש כמה שעות בשבוע לחסד. מה עדיף: ארגון של הפצת יהדות או ארגון העוזר לחולים או נזקקים?
תשובה: שאלה קשה. תלוי במה אתה מוכשר יותר. באופן כללי, אנחנו יודעים שתורה עדיפה ולכן עדיף לעסוק בהפצת תורה. אבל אם אתה מוכשר יותר בתחום השני תפעל בו.
שאלה: הדס מתחת לישן: האם מותר להשתמש בהדס שהיה מתחת לאדם ישן?
תשובה: כן.
שאלה: אגרת הרמב"ן - "אל תביט בפני אדם": מה כוונת הרמבן באגרת ששלח לבנו במילים "אל תביט בפני אדם בדברך עמו"!.?
תשובה: אני לא יודע האם זה מתאים כ"כ לימינו. פעם הסתכלות בפני האדם שאתה מדבר איתו היה נחשב לגסות והיום לא.
שאלה: החיים לאחר המוות: שאלתי שאלה ואכן הרב ענה לי עליה. אך בכל זאת השאלה היא, האם כשבאים לבית העלמין הנשמה מרגישה שבאים אליה, והאם בכלל הנפטר בשנה הראשונה יודע מה קורה עם ילדיו אשתו נכדיו וכו? השאלה נשאלה בהמשך לשאלה "החיים לאחר המוות"
תשובה: יש מקורות שהנפטרים יודעים אולם אין לנו הבנה בטיב ידיעתם. ודאי שידיעתם שונה מידיעתנו ואין אנו יכולים לעמוד על הכוונה בשיתוף השם שנאמר עליהם שהם יודעים. מסתבר שידיעתם יותר בהירה מידיעתנו ומסתבר שידיעתם רק כללית ולא מפורטת.
שאלה: דיני טבעות נישואין: ב"ה התארסנו! רציתי לשאול כמה שאלות בקשר לטבעת נישואין: 1. האם זו בעיה שהוא יקדש אותי בטבעת העשויה מזהב צהוב (או שצריך זהב לבן כי זו מידת חסד)? 2. האם זו בעיה שיש עליה חריטות דקות מאוד (לא חריצים - אלא חריטות לדוגמא)? 3. האם זו בעיה שהיא בפנים לא חלקה לגמרי אלא משופעת? ושנה טובה ומבורכת!
תשובה: א. זה לא משנה. ב. זה לא בעיה. ג. אם זה לא מפריע לך, שום בעיה.
שאלה: מזוזה שאלכסונה פונה החוצה: במשרד בו אני עובד כשכיר המזוזה אלכסון המזוזה פונה החוצה. אני נוהג כמנהג האשכנזים, אך אינני הבעלים. המשרד בבעלות עמותה. האם יש לתקן את האלכסון כך שיפנה כלפי פנים או שיש ביסוס גם לאלכסון שפונה כלפי חוץ? אם יש לתקן, האם לזקוף אותה או להטות אותה באלכסון? האם ניתן להכריע כמנהג הספרדים או האשכנזים, או שניתן לעשות פשרה כלשהיא בין המנהגים?
תשובה: אם אפשר יש להפוך את המזוזה כלפי פנים. גם זקופה כשרה אך האלכסון הוא פשרה בין העמידה הזקופה לבין השכיבה.
שאלה: התרת נדרים בנושא צניעות: נדר לתקופה מסויימת של בחורה, בנושא שהצניעות יפה לו. אם הנדר הופר במהלך התקופה. לא מדובר במצווה מפורשת. מה אפשר לעשות לכפרה? האם יש בכל זאת לעשות התרת נדרים?במידה וכן, האם מספיק לומר שהנדר בנושא צניעות על מנת לא להכשיל את הגברים הנוכחים בהתרה ולא לפרט את הנדר ממש? האם יש צורך להיות כללי עוד יותר מ"בנושא צניעות" משום צניעות?
תשובה: את צריכה להתיר אותו, ועד אז אסור לך לעבור על הנדר. בזמן ההפרה צריך לבדוק מה הנדר כדי לדעת האם ניתן להפר אותו, ומספיק שתאמרי רק לאחד מהם, שהוא יכול להיות קרוב שלך, כדי שלא תהיה בעיה של צניעות, והוא יאמר לאחרים לשהוא יודע מה הנדר ושאפשר להתיר אותו, כי יש נדרים שאי אפשר להתיר. לא מספיק לומר שזה נדר בנושא צניעות אלא צריך לבדוק יותר, ומצד שני, לא בטוח שצריך לפרט בצורה מוחלטת. אם את יכולה להישאר עם הנדר שלך, תישארי אותו. אם עברת על הנדר, את צריכה לעשות כפרה על כך. יש תיקון על נדר ואם צריך לעשות אותו צריך לברר כמה פעמים הנדר הופר ועוד, וצריך לברר את זה בצורה ישירה, 'זה לא לאינטרנט'.
שאלה: ישיבה בסוכה: ברצוננו להזמין את המשפחה של בעלי (שמונה 20 נפשות) לארוחת חג בסוכה ביום חמישי בבוקר האם חייב לשבת בסוכה לארוחה או שאפשר לעשות את הקידוש ולאחר מכן להכנס הבייתה לארוחה?
תשובה: כיון שהסעודה היא סעודה משמעותית הכוללת לחם חייבים לאכול אותה בסוכה, אולם כדי לפטור את בעיית הצפיפות אפשר שרק הגברים יאכלו בסוכה והנשים - שפטורות ממצוות סוכה - יאכלו בבית. חג שמח
שאלה: צום למינקת ביום כיפור: ברוך ד ילדתי לפני 3 שבועות בדיוק. אני מיניקה בלבד. מרגישה צמא גדול עקב ההנקות ודואגת להתמעטות החלב. האם אני צריכה לצום כרגיל או שמותר לשתות?
תשובה: מזל טוב שתי הרבה בעיוכ"פ ואל תאכלי מלוח וחריף הימצ א ביוכ"פ במקום ממוזג אם בכל זאת תרגישי במהלך הצום שהחלב מתמעט כי התינוק בוכה לעתים קרובות יותר שתי משקה מזין כגון מיץ ענבים בכפית אחר כפית כוס או שנים או יותר לפי הצורך
שאלה: צום יוהכ"פ לאחר ניתוח בפה: לפני כחודש עברתי ניתוח בלסתות ולצורך הקיבוע של המצב אני עם פה סגור ומזה כ-5 שבועות אני אוכלת אוכל נוזלי וטחון בלבד. לפיכך, ירדתי במשקל וגם רמת הברזל נמוכה בגלל התזונה. (אני לוקחת ברזל בנוזל). הרופאה המנתחת אמרה שעליי לשתות כדי שלא אתעלף כמו שכבר קרה לי בבי"ח. רציתי לדעת האם אכן מותר לי לשתות בשיעורים. ומהם השיעורים המותרים?
תשובה: אם יש חשש שאכן תתעלפי או תתייבשי עלייך לשתות לשיעורים. שיעורים: שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי הכמות הזו זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור.
שאלה: כשרות תבניות תנור: יש לנו תבניות שאנו משתמשים איתם בעיקר לפרווה חלות עוגות וכדו לפעמים אנחנו משתמשים באותה תבנית בתא בשרי שאפו בו עוף פחות מ24 שעות ויכול להיות שבאותה תבנית נאפה אחרי כמה זמן בתא חלבי שאפו בו חלבי פחות מ24 שעות, האם זה ר ואם לא מה דין התבניות ואיך להכשירם?
תשובה: בדיעבד, התבניות לא נאסרו.
שאלה: כוונה בקריאת שמע ישראל: אני רוצה לדעת אם אני יוצא חובת קריאת שמע וזאת הכוונה שלי: שמע ישראל-תבין עם ישראל ה אלוקנו- האלוקים שלנו ה אחד- הוא אלוקים אחד ואין שתיים והוא מולך על הכל העולם. רציתי לדעת אם הכוונה ר, ואם אני יוצא חובה בקריאת שמע?
תשובה: ר גמור. ועם זאת, אפשר וכדאי להרחיב יותר ועם הזמן להרחיב ולהעמיק יותר.
שאלה: צום יום כיפור: יש לי כליה אחת ורציתי לדעת מה עושים לגבי צום יום כיפור האם מותר לשתות ואם כן מה הכמות השאלה נשאלה בהמשך לשאלה "צום יום כיפור לבעל כליה אחת"
תשובה: מה הרופא אומר? אם הוא דורש שתיה מרובה יש לשתות לפי הצורך בכפית אחר כפית
שאלה: תלישת צמר גפן בשבת והשבת אבידה: א. האם מותר לתלוש צמר גפן בשבת? וכמו כן לנגב דם?(צובע) ב.בבן איש חי כתב בהלכות השבת אבידה, שאם אדם מצא אבידה ברחוב ואותו אדם שאיבד בטוח שהתייאש ממנה אז מותר לקחתה. קשה לי, למה אדם שהתייאש מהאבידה זה מתיר לי לקחת אותה? אם אני הייתי מתייאש הייתי בכל זאת רוצה שיחזירו לי אבידה?
תשובה: א. אסור לתלוש צמר גפן, ומותר לנגב את הדם (עם הצמר גפן) כי זה לא נחשב צובע. ב. יש פה שתי שאלות, שאלה של השבת אבדה ואיסור והיתר בדיני ממונות, ועל זה אמר הבא"ח שאינו צריך להשיב כי ממונית, ברגע שהאדם התייאש זה, כבר לא חפץ שלו. מצד שני, יש גם את הצד של בין אדם לחברו, 'ואהבת לחברך כמוך', ומהצד הזה אתה צודק. וגם אם האדם התייאש-,ברור שצריך להשתדל להשיב.
שאלה: הוצאה של דבר מאכל בפה בשבת: האם מותר להוציא דבר מאכל בפה בשבת?
תשובה: ודאי שלא.
שאלה: טבילה בליל ראש השנה: בילקוט יוסף כתב שהנשים והבתולות לא יטבלו בערב ראש השנה והבן איש חי כתב שכן. למה שלא יטבלו?
תשובה: כנראה משום צניעות.
שאלה: סעודה שאינה מספיקה בחטיף: א. האיסור שאסור לקחת אוכל מארוחה שאינה משביעה את אותו אדם אוסרת עלי גם לבקש ממנו קצת מחטיף או חתיכה מלחמניה קטנה? ב. כידוע לי על 216 גרם מזונות צריך לברך המוציא וברהמ"ז אבל שמעתי מחבר שאם קובע סעודה אפילו על פיצה אחת (שזה בטוח פחות מ 216 גרם) יברך המוציא, היתכן?
תשובה: א. בהחלט. כל פעם שמאלצים אדם לתת משהו ממה שהאדם לא רוצה לתת יש בזה את הדין של סעודה שאינה מספקת לבעליה. ב. יש דעה כזאת בהלכה. ונראה שכך נוהגים האשכנזים, ולשיטתם צריך ליטול ידיים ולברך ברכת המזון על זה. גם לשיטתנו, ברוב הפיצות הקנויות וגם בחלק מהפיצות שבפיצריות הבצק הוא בצק של לחם, ולכן גם אם האדם אוכל הרבה פחות מארבע ביצים מפיצה כזאת הוא צריך ליטול ידיים, המוציא וברכת המזון.
שאלה: ברכת המזון: אם החסרתי בברכת המזון את המילים "ותבנה ירושלים עירך במהרה בימינו" וכבר אמרתי ברוך אתה ה האם עלי לחזור לומר את המילים האלה או שעלי להשיך מפני אמרית שם השם?
תשובה: אפשר להמשיך כיון שקודם לכן כבר הזכרת את ירושלים(רחם על ירושלים עירך).
שאלה: השעיר לעזאזל ומיתתו: למה לא שוחטים אותו בשחיטה מסודרת? למה דוחפים אותו להיהרג מצוק עם ייסורים נוראיים? השאלה נשאלה בהמשך לשאלה "שעיר לעזאזל - מוסרי?"
תשובה: : יש רושם אחר בנפש שיש בשחיטה מסודרת לעומת שילוח לכל עבר. השילוח לכל עבר מבטא את הצדדים בחיים שצריך להיפטר מהם ולשלחם לכל עבר. הבהמה משמשת כאן את האדם בתפקיד רוחני נפשי חשוב ולכן אין כאן סתם התעללות בבהמה.
שאלה: שטיפת פה ביו"כ - דחוף!: האם יש היתר לשטוף פה ביום כיפור, אם אני בטוח שאם לא אשטוף את הפה זה יפריע לי לכוון בתפילות, ואולי גם למי שלידי?
תשובה: אסור. עיין משנה ברורה סימן תקסז, ס"ק יא.
שאלה: צום יום הכיפורים: בני אבנר, בן 26 עובר סדרת טיפולים כימוטרפיים ביום שני 9.10.11 הוא מועמד לניתוח להוצאת גידול ממאיר בעצם הכתף כרגע הוא מטופל במינון גבוה מאד של אנטיביוטיקה לקראת הניתוח האם הוא חייב לצום ביום הכיפורים?
תשובה: יש להתייעץ עם הרופא. גם אם הרופא אומר שחייב לאכול, יש לברר האם מספיק שיעורים או שחייב לאכול כרגיל. שיעורים: אוכל - שיעור אוכל הוא נפח של שלושים סמ"ק (שזה כותבת הגסה). ניתן למדוד על ידי הכנסת מים בשיעור זה לכוס ולסמן בקו את גובה המים. אוכל פחות מנפח זה מותר לאכול. יש להכניס את האוכל ללא רווחים אולם אין לדחוס ממש. שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי הכמות הזו זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. שתיה ואוכל אינם מצטרפים וניתן לאכול ולשתות יחד. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור.
שאלה: נידה ויום הכיפורים: כבוד הרב ברצוני לשאול האם יש איסור לאישה נדה ללכת לבית הכנסת ביום הכיפורים, להתפלל ולאחוז בסידור ולצפות בספר התורה. וחתימה טובה.
תשובה: מותר לה. יש נוהגים שלא להסתכל על אותיות הספר תורה.
שאלה: צום כיפור : ילדתי בן ביום שני, 4 ימים לפני צום כיפור ואני מניקה. שאלתי היא האם אני צריכה לצום? האם זה לא יעצור לי את החלב?
תשובה: יולדת עד שבעה ימים צריכה לצום אולם היא יכולה לאכול ולשתות אם מרגישה שהיא צריכה. ולכן אם את מרגישה במהלך הצום איזו חולשה או שיש חשש שהחלב ימעט את יכולה לאכול ולשתות לשיעורין (לצורך החלב מספיק שתיה). שיעורים: אוכל - שיעור אוכל הוא נפח של שלושים סמ"ק (שזה כותבת הגסה). ניתן למדוד על ידי הכנסת מים בשיעור זה לכוס ולסמן בקו את גובה המים. אוכל פחות מנפח זה מותר לאכול. יש להכניס את האוכל ללא רווחים אולם אין לדחוס ממש. שתיה - השיעור הוא מלוא לוגמיו. ניתן למלא את כל הפה במים ולהוציא אותם לתוך כוס. קצת פחות מחצי הכמות הזו זה השיעור שמותר לשתות. הדבר תלוי בכל חולה וחולה. הזמן   יש לשתות או לאכול כל 9 דקות. אם לא מספיק, כל 8 דקות. אם גם זה לא מספיק, כל 4 דקות, וכל 2 דקות. בשתיה, אם צריך לשתות הרבה, יש לשתות פחות מהשיעור להפסיק מעט ולשתות עוד פחות מהשיעור. שתיה ואוכל אינם מצטרפים וניתן לאכול ולשתות יחד. עדיף לשתות דברים מזינים כמיץ ענבים או מרק מסונן ולא רק מים. רצוי להכין את המידות לפני יום כיפור.
שאלה: פרות עורלה ושנה רביעית: בראש השנה (תשס"ט) שלאחר שנת השמיטה האחרונה (תשס"ח) נטעתי עצי פרי (בעיקרון אמרו שהם בני שנתיים במשתלה). גם אם אני לא מחשיב שהם ביו בני שנתיים הרי שלפי החישוב שלי כדלהלן: ט"ו בשבט תשס"ט - בני 1 שנה ט"ו תש"ע- בני שנתיים ט"ו תשע"א - בני שלוש ט"ו תשע"ב- בני ארבע שאלותי הם : א. האם החישוב שלי נכון? ב.במידה והחישוב נכון האם מותר לי לאכול מפרות השנה הרביעית או נידרש לעשות משהו אחר ורק בשנה החמישית מותר לי לאכול מהם? מראש על התשובות. תיכתבו ותחתמו לחיים טובים,ארוכים ול.
תשובה: וברכת ד' בשאלתך נחלקו הראשונים. אנו מכריעים להלכה להחמיר כיוון שערלה דאורייתא, החשבון הוא תשס"ט - א, תש"ע - ב, תשע"א - ג, כל הפירות שיחנטו מט"ו בשבט תשע"ב יהיו נטע רבעי. נטע רבעי ניתן באכילה לאחר חילול על פרוטה (כמו מעשר שני). בנטע רבעי יש פטור של תרומות ומעשרות, אבל כיוון שהמקרה שלכם הוא ספק (בגלל המשתלה) על כן יש לעשות גם חילול נטע רבעי וגם להפריש תרומות ומעשרות, והכל נעשה בלא ברכה. חג שמח הרב יהודה הלוי עמיחי מכון התורה והארץ כפר דרום אשקלון
שאלה: האם ניתן להתמחות במשפט אזרחי: קראתי את תשובת הרב לגבי התמחות במשפט פלילי שמותרת מכיוון שאין בי"ד שדן בעניינים פליליים, אך מה עם לעשות התמחות בפרקליטות בענייניים אזרחיים, שבהם המדינה תובעת נתבעת? (חוזים, מקרקעין וכו ) השאלה נשאלה בהמשך לשאלה "התמחות במשפטים"
תשובה: חוזים ונדל"ן מול המדינה אינם נדונים בבי"ד רבני ומותר להתמחות בהם. אך ראוי להכניס במידת האפשר אלמנטים מדיני התורה.
שאלה: לבקש סליחה על משהו שעוד לא קרה: האם אפשר לבקש סליחה מראש על משהו שאני יודעת שיפגע במישהו אחר (בעתיד?) סליחה מראש על משהו שעוד לא קרה?
תשובה: סליחה מבקשים על פגיעה ולא על מה שעוד לא קרה.
שאלה: יום כיפור מוחק את כל העוונות: אם יום כיפור מכפר על העבירות שבן אדם למקום ובין אדם לחברו (במידה וסלחו לנו) על כל העבירות שמתכפרות לנו לא דנים אותנו בשמיים בכלל? כי הם הרי נמחלו והצטערנו עליהם. אז על איזה עבירות דנים אותנו בשמים? אחרי יום כיפור במידה ונמחל לנו אנחנו נקיים לגמרי מחטאים?
תשובה: יש מדרגות בכפרה. לפעמים החטא נהפך ממזיד לשוגג. לפעמים החטא נמחק לגמרי. לפעמים נהפך למצווה קטנה. לפעמים נהפך למצווה גדולה. בקיצור יש חילוקי מדרגות ומעלות בנקקיות ובטהרה. יש אין סוף מדרגות שניתן להתעלות אליהם. על כך הדין לבדוק כל אחד לאיזה מדרגה הוא הגיע.
שאלה: מועד עליה לתורה בבר-מצווה: לכב הרב שני בני (תאומים) נולדו בא תשרי. מתי יעלו לתורה בבר המצוה (באיזו שבת באיזו פרשה)? בברכת שנה טובה וגמר חתימה טובה,
תשובה: באיזו שנה הם נולדו?
שאלה: קיזוז כספים משכר דירה: לכבוד הרב, הנני גר בדירה שכורה ומשלם כ-800 ש"ח חשמל לחודש. במהלך השנה שעברה, למשך כחצי שנה, זינקו חשבונות החשמל לכ-1400 ש"ח בחודשיים (!), כתוצאה מבעיה בדוד המים החמים. נדרש היה להפעילו במשך כ-3 שעות, על מנת לקבל מים חמים שמספיקים לחמש דקות מקלחת (!!). המספרים מדויקים ולא מוגזמים. לאורך התקופה פניתי לבעל הדירה והתעקשתי שיתקן את הבעיה (הוא מחוייב לי בחוזה השכירות לטפל בתשתיות בדירה). הוא התכחש בטענה שאם יש מים חמים בסופו של דבר אז זה ר וזה מה יש. לאחר חצי שנה התברר שהיה צינור מפוצץ בדרך מהדוד (על גג הבית) לדירה, והמים החמים זרמו כל הזמן לביוב. רק אז הסכים בעל הדירה לתקן את הבעיה. בחשבון החשמל שלאחר מכן, קיזזתי בעצמי סכום מת חשבון החשמל לבעל הבית בעבור תקופה זו. עשיתי חישוב כאילו הייתי משלם 1000 ש"ח לחודש בשלושת החודשים הללו (200 ש"ח מעל הממוצע שלי!). את ההפרש (כ-800 ש"ח) קיזזתי מהת העוקב. יש לשים לב שגם לאחר הקיזוז בעצם שילמתי חשמל בעבור החודשים הללו הרבה מעל הממוצע שלי. הסיבה שחישבתי את הקיזוז לפי 1000 ש"ח לחודש היא שבאתר חברת החשמל מופיע שת החשמל הממוצע למשפחה לחודשיים הוא 600 עד 1000 ש"ח, ולקחתי את הטווח העליון, מחשש שאולי כן צרכתי מעל הממוצע שלי בתקופה זו. בעל הבית ניסה למחות מעט, אך מאז העניין נשכח, אנו ביחסים טובים והוא אינו תובע ממני להחזיר הכסף. ברצוני לוודא שנהגתי כשורה, ולקבל על עצמי בלי נדר להחזיר את הסכום אם יש פגם בהתנהלותי. האם נהגתי כשורה? אציין שוב שבעצם שילמתי חשמל, גם לאחר הקיזוז, הרבה מעבר למה שהייתי משלם אם בעל הבית היה מתקן את התקלה בדוד בזמן (כפי שהוא מחוייב בחוזה השכירות).
תשובה: כפי שאתה מתאר ומהסכמת בעל הבית נראה שנהגת כראוי.
שאלה: כבה האור בבית כנסת ביום כיפור: במהלך התפילה בבית הכנסת ביום כיפור, כבה האור, הרב ביקש שיקראו לגוי שידליק את האור, אולם מתפללים אחרים אמרו שילד יהודי יכול להדליק את האור כל עוד הוא מתחת לגיל 13. האם נכון הדבר שילד יהודי לפני גיל 13 יכול להדליק את האור בבית כנסת, והיכן מצוין הדבר?
תשובה: אסור לילד להדליק.
שאלה: לימוד נפש החיים: לכבוד הרב, רציתי לשאול על לימוד הספר נפש החיים. האם הוא מומלץ ללימוד לבנות? האם יש גיל מסוים בו מומלץ ללמוד אותו? והאם יש ספרים שכדאי ללמוד לפני שמתחילים אותו? ושנה טובה ומבורכת!
תשובה: : ספר עמוק וקשה. יש בו חלקים קלים יותר, בעיקר שער ד' אולם הוא שער שבעיקר מדבר על מעלת לימוד תורה. אין חשש ללמוד זאת לבד. אולם סביר להניח שחלקים גדולים לא תביני. לכן כדאי ללמוד עם עם שיעורים של רב שמבאר את הספר. בכל מקרה איני יודע מה הרקע הלימודי שלך בעניני אמונה. זה לא הספר הראשון ללמוד. כדאי לפני זה להתרגל ללמוד כוזרי ודברי המהר"ל מפראג. רמב"ן על התורה ודרשות הר"ן. ספר העיקרים ועוד ספרים של גדולי האחרונים.
שאלה: בתי בת 17 ולא בורכה בעליה לתורה: יש לי בת היום בת 17 כמעט, אחרי שנולדה לא קיבלה ברכה בבית הכנסת על השם שלה כפי שנהוג בד"כ, מה עלי לעשות, האם יש ברכה שאומרים?
תשובה: אפשר שבעלך יעלה לתורה בשבת ויברך את בתך ליד ספר התורה, ובע"ה היא תתברך.
שאלה: תענית שני קמא, חמישי ושני בתרא: : רציתי לדעת מה אלו התעניות האלה? ומהן ההלכות אם רוצים לשמור?
תשובה: בתחילת חודש חשוון ואייר נהגו להתענות ולעשות ימי תפילה ותחנונים בימים שני, חמישי ושני שלאחריו. הטעם המקובל לכך הוא שלאחר חג סוכות וחג הפסח בהם היו ימי שמחה רבים, יתכן שמתוך כך הגענו לקלות ראש ולכשלונות ובפרט בתחום הצניעות, ולפיכך אנו מתענים וחוזרים בתשובה, וכפי שנהג איוב (פרק א פס' ה) להעלות עולות לאחר ימי המשתה של בניו שמא חטאו. כבר כתבו הפוסקים שבדורותינו עדיף להוסיף בלימוד מאשר לצום, ולפיכך הרוב אינם נוהגים לצום, ולכן הרוצה לצום ישקול אם אין הדבר פוגע בלימודו. ובכל מקרה כמובן שיש להתמקד בעיקר בהתחזקות בתפילה, במידות ובלימוד.
שאלה: הוספת שם לתינוק: נולד לי ילד בשעה טובה לפני כחודש. נתתי לו שם אחד בלבד, ועכשיו כואב לי מאד שלא הוספתי לו שם שני ע"ש דוד משפחה שנפטר לפני כמה שנים. פשוט לא עלה לי לראש לקרוא בשמו לפני מתן השם, ונתנו לבננו שם יחיד בלבד. האם זה ר להוסיף שם? לעלות עכשיו לתורה ולתת שם נוסף? או שיש עניין נגד זה? מראש!
תשובה: אין עליך חובה לקרוא לבנך בשם הדוד. ואם את רוצה לעשות לעילוי נשמת הדוד, למדי את בנך שילמד תורה לעילוי נשמתו. ועד שיגדל אפשר לתרום ספרי קודש לישיבות שילמדו לעילוי נשמתו.